
KELTUVO ĮRENGIMO DARBŲ LABORATORIJOS PATALPOSE 
SUTARTIS 

2026 m.          d. Nr.
Kėdainiai

 	VšĮ Kėdainių ligoninė, juridinio asmens kodas 191045561, kurios registruota buveinė yra adresu Budrio g. 5, LT-57164 Kėdainiai, atstovaujama ............... ........... (toliau – Užsakovas), ir ............................., juridinio asmens kodas ........................., kurios registruota buveinė yra ...................................., duomenys apie bendrovę kaupiami ir saugomi ....................................., atstovaujama ......................................, (toliau - Rangovas), toliau kartu vadinami Šalimis, o kiekvienas atskirai – Šalimi, sudarėme šią sutartį (toliau vadinama – Sutartimi).

I SKYRIUS
SUTARTIES OBJEKTAS

1.1. Šia Sutartimi Rangovas įsipareigoja Sutartyje nustatyta tvarka ir sąlygomis,  vadovaudamasis Technine specifikacija (Sutarties 1 priedas) ir Veiklos sąrašu (Sutarties 2 priedas), kurie yra šios Sutarties neatskiriama dalis, atlikti keltuvo įrengimo darbus laboratorijos patalpose (toliau – „Darbai“), perduoti Darbų rezultatą Užsakovui, o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti Darbų rezultatą ir apmokėti už Darbus Sutartyje nustatyta tvarka ir terminais.

II SKYRIUS
SUTARTIES KAINA

2.1. Bendra Sutarties kaina, nustatyta vykdant viešąjį pirkimą, yra ____________ Eur su PVM (sumą nurodyti žodžiais),  bendra Sutarties kaina be PVM  – ______ Eur ir PVM (21 proc.)  – ______ Eur.
2.2. Kainodaros taisyklės parengtos vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95.  Kainodaros taisyklės yra esminės Sutarties sąlygos, kurios nebus keičiamos per visą Sutarties vykdymo laikotarpį. Sutartyje nustatyta fiksuotos kainos kainodara. Užsakovas už atliktus Darbus sumoka Rangovui Sutarties 2.1. punkte nurodytą bendrą Sutarties kainą, išskyrus 2.3. punkte nurodytą atvejį.
2.3. Sutartyje numatyta Darbų kaina negali būti keičiama visą Sutarties galiojimo laikotarpį. Darbų kaina (be PVM) pagal bendro kainų lygio kitimą ar darbų grupių kainų pokyčius perskaičiuojama nebus. Kainos perskaičiavimas galimas tik teisės aktais pakeitus konkretiems darbams taikomą pridėtinės vertės mokestį. Pasikeitus pridėtinės vertės mokesčiui kaina bus perskaičiuojama ją keičiant tokiu procentu, kokiu pakito mokesčio dydis. Likutinė Sutarties kaina (be PVM) dėl to nebus keičiama. Perskaičiavimas įforminamas Sutarties Šalių atstovų pasirašomu papildomu susitarimu prie šios Sutarties, perskaičiuotomis kainomis mokama už tuos Darbus, kurie buvo atlikti nuo susitarimo pasirašymo dienos.

III SKYRIUS
DARBŲ ATLIKIMO TERMINAI IR SUTARTIES GALIOJIMAS

3.1. Rangovas Darbus pradeda įsigaliojus Sutarčiai ir baigia per 3 mėnesius nuo Sutarties įsigaliojimo dienos. Sutartis įsigalioja Šalims ją pasirašius (antrosios Šalies pasirašymo dieną) ir galioja iki visiško Sutarties sąlygų įvykdymo.  Sutartis gali būti pratęsta 1 (vieno) mėnesio laikotarpiui, dėl aplinkybių, nepriklausomų nuo Rangovo, t . y. dėl trečiųjų šalių kaltės sutrikus prekių ir medžiagų pristatymui.
[bookmark: _Hlk159431049]3.2. Rangovas iki Darbų atlikimo termino pabaigos privalo atlikti visus Darbus, juos priduoti, ištaisyti galimus defektus. Rangovas privalo keltuvą priduoti įgaliotai įrenginių techninės būklės tikrinimo įstaigai. Rangovas privalo įrenginį užregistruoti Valstybinėje darbo inspekcijoje, potencialiai pavojingų įrenginių registre. 
3.3. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti defektai ir pasirašytas Darbų perdavimo - priėmimo aktas bei Užsakovui perduoti visi dokumentai, kad keltuvas atitinka LST EN 81-40, kuriuos teisėtai turi saugoti Užsakovas.
3.4. Užsakovas, raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų Darbų vykdymą, nurodydamas (jeigu įmanoma) sustabdymo trukmę dienomis. 
3.5. Aplinkybės, dėl kurių gali būti stabdomi Darbai, yra: 
3.5.1. trečiųjų šalių įtaka;
3.5.2. laiku neatlaisvinta Darbų vieta;
3.5.3. bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis;
3.5.4. fizinės kliūtys arba kitos nei klimatinės fizinės sąlygos, su kuriomis vykdant Darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti; 
3.5.5. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris Rangovas. 
3.6. Sustabdyti Darbai neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus Darbų vykdymą Darbai atliekami per jiems likusį laikotarpį (laiką), kuris buvo likęs iki sustabdymo. Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos. Šiame punkte numatytu atveju Rangovas turi teisę į pagrįstai patirtų papildomų Išlaidų apmokėjimą.
3.7. Rangovas turi teisę užbaigti Darbus anksčiau sutarto termino.

IV SKYRIUS
ATSISKAITYMO IR MOKĖJIMŲ TVARKA

4.1. Užsakovas apmoka Rangovui už atliktus Darbus pagal gautus atsiskaitymo dokumentus (atliktų darbų aktą, sąskaitą-faktūrą), bet ne vėliau kaip per 30 dienų nuo sąskaitos-faktūros gavimo dienos.
4.2. Atliktų Darbų aktus pasirašo Rangovas, Užsakovo atstovas. Pažymą (forma F-3) pasirašo Rangovas ir Užsakovas.
4.3. Rangovas Užsakovo atstovo priimtus Darbus ir pasirašytus atliktų Darbų aktus, pažymą (forma F-3) pateikia galutinai atlikus visus Sutartyje numatytus Darbus. Šiame punkte nurodytus dokumentus Rangovas pateikia Užsakovui ne vėliau kaip per tris darbo dienas. Užsakovo atstovas per 5 kalendorines dienas nuo aktų apie atliktus Darbus gavimo dienos priima Darbus ir pasirašo pateiktus aktus arba tuo pačiu terminu priima neginčijamą atliktų Darbų dalį ir pareiškia raštu Sutarties nuostatomis pagrįstas pretenzijas dėl netinkamo Darbų atlikimo. 
4.4. Sąskaitos faktūros teikiamos tik elektroniniu būdu:
4.4.1.  elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis (svetainės adresas https://sabis.nbfc.lt)  arba per kitą savo pasirinktą informacinę sistemą;
4.4.2. Europos elektroninių sąskaitų faktūrų standarto neatitinkančią elektroninę sąskaitą faktūrą Rangovas privalo pateikti tik naudojantis sąskaitų administravimo bendrosios informacinės sistemos (SABIS) priemonėmis (svetainės adresas https://sabis.nbfc.lt);   
4.4.3. elektroninės sąskaitos faktūros priimamos ir apdorojamos sąskaitų administravimo bendrosios informacinės sistemos (SABIS) priemonėmis (svetainės adresas https://sabis.nbfc.lt), išskyrus  VPĮ nustatytus išimtinius atvejus.
4.5. Rangovas privalo pateikti naudojamų medžiagų ir gaminių pasus bei sertifikatus.  Atlikus Darbus Rangovas perduoda techninę dokumentaciją (pasą, naudojimo instrukciją, keltuvo ir saugos mazgų atitikties sertifikatus bei deklaracijas, montavimo schemas). 
4.6. Užsakovas turi teisę sulaikyti mokėjimus už atliktus Darbus, jeigu dėl Rangovo kaltės:
4.6.1. nepašalinti Darbų trūkumai;
4.6.2. Užsakovui padaryti nuostoliai;
4.7. Esant ginčytinoms pozicijoms (pretenzijoms dėl Darbų kokybės ir atitikimo Sutarties sąlygoms), Užsakovas priima bei apmoka neginčytiną Darbų dalį.
4.8. Užsakovas turi teisę, pranešus Rangovui, be Rangovo sutikimo išskaičiuoti, iš pateiktų galutiniam apmokėjimui dokumentų ir/ar sutarties vykdymo užtikrinimo delspinigius ir baudas.
4.9. Užsakovas gali tiesiogiai atsiskaityti su ūkio subjektais/subrangovais už jų atliktus Darbus. Apie tai Užsakovas raštu informuoja ūkio subjektus/subrangovus per 3 darbo dienas po informacijos apie juos gavimo. Ūkio subjektui/subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo ūkio subjekto/subrangovo, nustatanti tiesioginio atsiskaitymo su ūkio subjektu/subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams ūkio subjektui/subrangovui trišalėje sutartyje nustatyta tvarka. 

V SKYRIUS
DARBŲ KOKYBĖS GARANTIJA

5.1. Rangovas atliktiems Darbams suteikia ne mažiau 5 metų garantiją, paslėptiems Darbams – 10 metų garantiją. Garantiniu laikotarpiu, atsiradus atliktų darbų defektų, Rangovas  privalo šiuos defektus pašalinti savo lėšomis.
5.2. Garantinis laikotarpis pradedamas skaičiuoti nuo Darbų perdavimo priėmimo akto pasirašymo.
5.3. Rangovas Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų Darbų defektus. Darbų defektiniame akte nurodomas terminas, per kurį Rangovas pats arba trečiųjų asmenų pagalba įsipareigoja Rangovo sąskaita ištaisyti garantiniu laikotarpiu paaiškėjusį defektą. Rangovas neatsako, jei defektai atsirado dėl neteisingos eksploatacijos, sugadinimo, neteisingų, nuo Rangovo nepriklausančių sprendimų, stichinių nelaimių ar kitų įstatymuose numatytų atsakomybę šalinančių aplinkybių.
5.4. Garantinio laikotarpio metu atsiradus statybos darbų defektų, garantinis laikotarpis yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas.

VI SKYRIUS
ŠALIŲ ĮSIPAREIGOJIMAI

6.1. Užsakovas įsipareigoja:
6.1.1. perduoti Rangovui statybvietę, Sutartyje numatytiems Darbams pradėti;
6.1.2. nustatyti Darbų apimtį ir atlikimo sąlygas;
6.1.3. priimti iš Rangovo atliktus Darbus ir už juos atsiskaityti Sutarties 4.1. punkte nustatyta tvarka;
6.1.4. pareikalauti šalinti trūkumus, nemokėti už nekokybiškai atliktus Darbus arba sustabdyti Darbus, jeigu Rangovas nesilaiko nustatytų statybos normų ir taisyklių;
6.1.5. nedelsiant spręsti tarp Rangovo ir objekto naudotojų, kuriame atliekami Darbai, kylančias problemas, klausimus;
6.1.6. bendradarbiauti su Rangovu vykdant Sutartį.
6.2. Rangovas įsipareigoja:
6.2.1. ne vėliau kaip per 7 (septynias) darbo dienas nuo Sutarties pasirašymo dienos pateikti Užsakovui sutarties objekto orientacines Sutarties objekto lokalines sąmatas parengtas pagal Statybos techninio reglamento STR 1.04.04.2017 „Statinio projektavimas, projekto ekspertizė“ reikalavimus ir pagal formą, nustatytą šio reglamento 6 priedo 4 lentelėje „Lokalinė sąmata“. Orientacinės Sutarties objekto lokalinės sąmatos bus naudojamos konkretaus papildomo arba atsisakomo Darbo pagal pirkimo sutartį įkainiui apskaičiuoti bei per mėnesį atliekamų Darbų kiekių ir kainų tikslesniam apskaičiavimui;
6.2.2. pateikti Užsakovui įsakymo kopiją apie Darbų vadovo paskyrimą ir kitus dokumentus;
6.2.3. laiku pradėti, atlikti, užbaigti ir perduoti Užsakovui visus nurodytus Darbus ir ištaisyti defektus, nustatytus per garantinį laikotarpį. Jeigu Rangovas darbo defektų nepašalina per nurodytą laikotarpį, ir darbo defektus šalina Užsakovas, tai Rangovas apmoka defektų šalinimo išlaidas;
6.2.4. užtikrinti, kad visų tvirtinimo elementų dydis, stiprumas, skaičius ir kitos savybės turi būti sukonstruoti taip, kad atlaikytų numatytas apkrovas, išlaikant saugumo reikalavimus, ir nesilpnintų pagrindo ar konstrukcijos, kuriai leistina tokia apkrova;
6.2.5. vykdyti Darbus, vadovautis medžiagų, gaminių ar įrengimų gamintojų instrukcijomis ir reikalavimais darbams su šiomis medžiagomis, gaminiais ar įrengimais;
6.2.6. užtikrinti darbų saugos ir sveikatos darbe, priešgaisrinės saugos, elektros įrenginių įrengimo bendrųjų taisyklių, aplinkos apsaugos ir tinkamų higienos sąlygų reikalavimų laikymąsi;
6.2.7. naudoti Darbų vietą tik pagal paskirtį;
6.2.8. suteikti Užsakovui visą būtiną informaciją apie Darbų eigą;
6.2.9. pašalinti pašalines ir nereikalingas statybines medžiagas, gaminius, mechanizmus ir įrangą iš Darbų atlikimo vietos iki Darbų pridavimo – priėmimo  dienos;
6.2.10. utilizuoti, savo lėšomis ir rizika statybines šiukšles ir medžiagų likučius, nepažeisdamas aplinkosaugos reikalavimų;
6.2.11. užtikrinti, kad Darbų metu nepablogėtų kitų pastato patalpų, kiemo eksploatacinės savybės – jos turi likti ne blogesnės būklės, nei buvo iki darbų pradžios. Rangovas privalo atstatyti visa apimtimi darbų metu padarytus pastato vidaus patalpų, kiemo pažeidimus  ar apgadinimus;
6.2.12. organizuoti Darbus išvengiant dulkių viešojo naudojimo erdvėse, atsižvelgiant į Užsakovo vykdomos veiklos specifiką bei higienos reikalavimus. Atlikdamas griovimo, demontavimo ar kitus panašius Darbus privalo nuo dulkių, šiukšlių ar kitą lokalizuoti (atitverti ir izoliuoti) tą darbo vietą, kurioje vykdys minėtus Darbus. Numatomų atlikti darbų grafiką suderinti su Užsakovu iš anksto;
6.2.13. pranešti Užsakovui ne vėliau kaip prieš 5 darbo dienas apie Darbų užbaigimą;
6.2.14. pranešti laiku Užsakovui apie kitas aplinkybes, kenkiančias Darbų kokybei, atlikimo terminui;
6.2.15. įforminti Darbų atlikimo dokumentus;
6.2.16. atlikti Darbus, vadovaujantis Statybos techniniu reglamentu STR 1.06.01:2016 „Statybos darbai. Statinio statybos priežiūra“ ir kitais Lietuvos Respublikos nustatytais galiojančiais norminiais aktais;
6.2.17. užtikrinti, kad visi statybvietėje esantys fiziniai asmenys turėtų galiojantį skaidriai dirbančio asmens identifikavimo kodą (toliau - kodas) (kai jiems kodas negali būti suformuotas, – kode užšifruojamus duomenis pagrindžiančius dokumentus) arba identifikavimo priemonę ir jį (ją) pateiktų Lietuvos Respublikos statybos įstatymo 22-1 straipsnio 1 ir 2 dalyse nustatytais atvejais ir tvarka. Šių Sutarties nuostatų pažeidimas laikomas esminiu Sutarties pažeidimu;
6.2.18. vykdyti pirminį atliekų ir antrinių žaliavų rūšiavimą atliekų susidarymo vietoje, atskiriant jas ir metant į tam tikras pažymėtas talpas ar konteinerius. Atliekų susidarymo vietoje jų rūšiavimui skirtomis priemonėmis Rangovas  turi pasirūpinti pats. Už Sutarties vykdymą atsakingas Užsakovo atstovas fiziškai įsitikina, ar Rangovas rūšiuoja atliekas jų susidarymo vietoje. Šios Sutarties nuostatų pažeidimas laikomas esminiu Sutarties pažeidimu, kaip nurodyta Sutarties 10.4 punkte;
6.2.19. skirti statybos vadovu tinkamą kvalifikaciją turintį asmenį-(is). Sutarties vykdymo metu statybos vadovas, kuris nekompetentingai ar aplaidžiai vykdo pareigas, nesugeba laikytis sutarties sąlygų, savo elgesiu kelia grėsmę saugai darbe, sveikatai ar aplinkos apsaugai arba dėl kitų aplinkybių, kurių nebuvo galima numatyti iki pasiūlymo pateikimo ir Sutarties pasirašymo, gali būti keičiamas Rangovui pateikus raštišką prašymą, nurodant keitimo pagrindą, ir gavus Užsakovo raštišką sutikimą. Statybos darbų vadovo kompetencija negali būti žemesnė nei buvo numatyta pirkimo pasiūlyme. Šių Sutarties nuostatų pažeidimas laikomas esminiu Sutarties pažeidimu.

VII SKYRIUS
ŠALIŲ ATSAKOMYBĖ
	
7.1. Užsakovas:
7.1.1. nutraukęs Sutartį, apmoka Rangovui už jo faktiškai tinkamai iki Sutarties nutraukimo atliktus Darbus;
7.1.2. Sutarties 4.1. punkte nustatytu terminu neatsiskaitęs už atliktus Darbus, moka Rangovui 0,03 proc. delspinigių nuo nesumokėtos sumos be PVM už kiekvieną uždelstą dieną;
7.1.3. sumokėjęs delspinigius, neatleidžiamas nuo įsipareigojimų įvykdymo;
7.1.4. jei Sutartis nutraukiama Rangovo iniciatyva dėl Užsakovo kaltės, Rangovas turi teisę reikalauti, kad Užsakovas sumokėtų Rangovui 10 proc. neatliktų Darbų kainos be PVM baudą ir atlygintų nuostolius, kiek jų nepadengia šioje Sutartyje nustatyta bauda ir delspinigiai.
7.2. Rangovas:
7.2.1. Užsakovo nurodytu laikotarpiu nepašalinęs defektų per visą Sutarties 5.1 punkte nurodytą garantinį laikotarpį, moka Užsakovui 10 proc. Sutartyje nurodytos bendros Sutarties kainos be PVM baudą ir atlygina Užsakovo išlaidas, susijusias su defektų šalinimu, ir dėl to Užsakovo patirtus nuostolius;
7.2.2. nepagrįstai uždelsęs atlikti Darbus pagal Sutarties 3.1 punktą, moka Užsakovui 0,03 proc. uždelstų Darbų kainos be PVM delspinigių už kiekvieną uždelstą dieną ir atlygina dėl to Užsakovo patirtus nuostolius; 
7.2.3. sumokėjęs delspinigius, neatleidžiamas nuo įsipareigojimų įvykdymo;
7.2.4. Rangovas per Sutarties 6.2.1. punkte nurodytą terminą nepateikęs orientacinių lokalinių sąmatų moka 200 Eur baudą, o nepateikus orientacinių Sutarties objekto lokalinių sąmatų per papildomą Užsakovo nurodytą terminą Užsakovas įgyja teisę nutraukti Sutartį dėl Rangovo kaltės Šių Sutarties nuostatų pažeidimas laikomas esminiu Sutarties pažeidimu;
7.2.5. nutraukęs Sutartį dėl nepateisinamos priežasties ar Užsakovui nutraukus Sutartį dėl Rangovo kaltės, Užsakovas turi teisę reikalauti, kad Rangovas sumokėtų Užsakovui baudą, 10 proc. neatliktų Darbų kainos be PVM ir atlygintų nuostolius, kiek jų nepadengia šioje Sutartyje nustatyta bauda ir delspinigiai.

VIII SKYRIUS
SUTARTIES PAKEITIMAS

8.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai bei tikslai. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai bei nedviprasmiškai ir buvo pateiktos pirkimo dokumentuose. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo dokumentus ir Sutarties sudarymo metu, Šalys gali keisti tik neesmines Sutarties sąlygas.
8.2. Atliekant Sutartyje nurodytus Darbus, atsiradus nenumatytoms, nuo Sutarties Šalių nepriklausančioms, aplinkybėms, gali būti atsisakoma atskirų darbų (ar jų dalies) ar mažinama Darbų apimtis arba numatytus atskirus darbus (ar jų dalį) galima keisti kitais darbais, reikalingais Darbams tinkamai užtikrinti. 
8.3. Šie keitimai laikytini numatytais Sutartyje ir vykdomi atsižvelgiant į poreikį užtikrinti Darbų objekto funkcinę paskirtį vadovaujantis tokia tvarka:  
  8.3.1. Atskirų darbų (ar jų dalies) atsisakymas ar darbų apimties mažinimas galimas, Rangovo pateiktą nevykdytinų darbų lokalinę sąmatą įforminant Šalių susitarimu. Atskirų darbų (ar jų dalies) atsisakymo ar darbų apimties mažinimo atveju Sutarties kaina bus perskaičiuojama (mažinama) pagal Rangovo pateiktą nevykdytinų darbų lokalinę sąmatą;
 8.3.2. Atskirų darbų (ar jų dalies) pakeitimas kitais darbais, Rangovui pateikus nevykdytinų darbų lokalinę sąmatą bei siūlymą dėl keistinų darbų, ir, Užsakovui sutikrinus Rangovo siūlymo atitikimą rinkos kainoms bei įvykdžius derybas (jei reikalinga), įforminamas Šalių papildomu susitarimu. Atskirų darbų (ar jų dalies) pakeitimo kitais darbais atveju Sutarties kaina bus perskaičiuojama pagal Rangovo pateiktą nevykdytinų darbų lokalinę sąmatą bei įvykdytų derybų (jei jos vykdomos) rezultatus. Esant tokiam kainų perskaičiavimo atvejui, Sutarties kaina negali būti didinama.
8.4. Užsakovas, esant būtinybei, gali pagal pirminę Sutartį įsigyti papildomų Darbų vadovaudamasis Kainodaros taisyklių nustatymo metodika. Papildomi Darbai – tokie Darbai, kurie nebuvo numatyti pirkimo dokumentuose ir Sutartyje, ir (ar) pirkimo dokumentuose ir Sutartyje nurodytų darbų apimtys, viršijančios Sutarties 2.1 punkte nurodytą bendrą Sutarties kainą daugiau 15 proc. 
8.5. Papildomų Darbų būtinumas turi būti pagrįstas dokumentais ir raštu suderintas su Užsakovu. Motyvuotą siūlymą dėl papildomų Darbų būtinybės ir jį pagrindžiančius dokumentus Užsakovui  raštu pateikia Rangovas. Užsakovas, išnagrinėjęs pateiktus papildomų Darbų būtinybę pagrindžiančius dokumentus, papildomų Darbų kainą nustato ir įformina papildomus Darbus Kainodaros taisyklių nustatymo metodikoje nustatyta tvarka.
8.6. Jei faktinės aplinkybės neatitinka Kainodaros taisyklių nustatymo metodikos 56 punkte nustatytų sąlygų, papildomi Darbai įsigyjami vykdant naują pirkimo procedūrą. Susitarimas dėl papildomų Darbų laikoma sudėtine Sutarties dalimi.

IX SKYRIUS
GINČŲ SPRENDIMAS

9.1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 10 dienų. Ginčas turi būti išspręstas per ne ilgesnį nei 30 dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Su Sutartimi susiję ginčai, kurių nepavyksta išspręsti derybų keliu, sprendžiami teisme pagal Užsakovo buveinės vietą, vadovaujantis Lietuvos Respublikos įstatymais.
9.2. Jeigu tarp Rangovo ir Užsakovo kyla ginčas dėl darbų trūkumų, kiekviena Šalis turi teisę reikalauti ekspertizės. Ekspertizės išlaidos padengiamos Lietuvos Respublikos civilinio kodekso 6.662 straipsnyje numatyta tvarka.

X SKYRIUS
SUTARTIES NUTRAUKIMAS, PAKEITIMAS

10.1. Sutartis gali būti nutraukiama viešųjų pirkimų įstatymo 90 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu. 
10.2. Susitarimą nutraukti Sutartį gali inicijuoti bet kuri Šalis. 
10.3. Kol Šalys derasi dėl Susitarimo nutraukti Sutartį sudarymo, Šalys gali susitarti dėl Darbų vykdymo sustabdymo. 
[bookmark: _Hlk191389441][bookmark: _Hlk189644050]10.4. Užsakovas turi teisę vienašališkai ne teismo tvarka nutraukti Sutartį kitais įstatymuose arba Sutartyje numatytais atvejais, taip pat  jei Rangovas nevykdo Sutarties 6.2.1, 6.2.2, 6.2.17, 6.2.18, 6.2.19 ir 7.2.4 papunkčiuose nustatytų įsipareigojimų (šių įsipareigojimų nevykdymas laikomas esminiu sutarties pažeidimu) arba, kai Rangovui yra iškelta bankroto ar restruktūrizavimo byla ir surinktų duomenų visuma sudaro prielaidą, kad Rangovas nebus pajėgus įvykdyti Sutartį laiku ar Darbai gali būti atlikti nekokybiškai, ar gali būti sunkiau išieškoti nuostolius, atsiradusius dėl sutarties pažeidimo.
10.5. Užsakovas turi teisę vienašališkai, nesikreipdamas į teismą, nutraukti Sutartį  ir apie tai raštu prieš 14 kalendorinių dienų pranešti Rangovui:
10.5.1. jeigu Rangovas laiku nepradeda Darbų arba dirba nekokybiškai arba naudoja nekokybiškas ir nesertifikuotas medžiagas;
10.5.2.  jeigu Rangovas nepajėgia vykdyti Sutarties įsipareigojimų ir nepateikia svarių įrodymų dėl Darbų vykdymo ateityje;
10.5.3.  jeigu dėl nenugalimos jėgos Darbai atidedami neribotam laikui;
10.5.4.  jeigu Rangovas nesilaiko Darbų atlikimo termino, išskyrus atvejus, kai Darbų vykdyti neleidžia oro ir kitos nuo Rangovo nepriklausančios sąlygos;
10.5.5. Sutartis buvo pakeista pažeidžiant Viešųjų pirkimų įstatymo 89 straipsnį;
10.5.6. savo iniciatyva, nesant Užsakovo pritarimo, sustabdo Darbus daugiau kaip 20 kalendorinių dienų;
10.5.7. nesilaiko Sutarties 3.1 punkte nustatytų terminų ir tai Užsakovui suteikia pagrindą manyti, jog Darbai nebus užbaigti laiku; 
10.5.8. nevykdo pagrįstų Užsakovo atstovų nurodymų dėl Rangovo atliekamų Darbų kokybės ir toliau vykdo Darbus, neatitinkančius statybą reglamentuojančių teisės aktų;
10.5.9. nevykdo kitų pagrįstų raštiškų Užsakovo atstovų reikalavimų dėl šioje Sutartyje numatytų įsipareigojimų vykdymo;
10.6. Užsakovas turi teisę bet kuriuo metu tikrinti Darbų eigą ir kokybę, Rangovo tiekiamų medžiagų kokybę, medžiagų naudojimą, o pastebėjęs nukrypimus nuo Sutarties sąlygų, bloginančius Darbų rezultato kokybę, ar kitus trūkumus, nedelsiant apie tai pranešti Rangovui. Jeigu Darbo atlikimo metu paaiškėja, kad Darbas nebus tinkamai atliktas, Užsakovas turi teisę nustatyti Rangovui protingą terminą trūkumams pašalinti, o jeigu Rangovas per nustatytą terminą šio reikalavimo neįvykdo – nutraukti Sutartį ir reikalauti atlyginti nuostolius.
10.7. Užsakovas, esant svarbioms priežastims, bet kuriuo metu gali nutraukti Sutartį, prieš 14 kalendorinių dienų apie Sutarties nutraukimą įspėjęs Rangovą. Užsakovas privalo apmokėti Rangovui už iki Sutarties nutraukimo atliktus Darbus.
10.8. Rangovas turi teisę vienašališkai, nesikreipdamas į teismą, nutraukti Sutartį ir apie tai raštu prieš 14 kalendorinių dienų pranešti Užsakovui.
10.8.1. jeigu Užsakovas nepajėgia vykdyti Sutarties įsipareigojimų ir nepateikia realių garantijų apie galimybę juos vykdyti;
10.8.2. jeigu dėl nenugalimos jėgos Darbai atidedami neribotam laikui.
10.9. Šalis, negalinti vykdyti Sutarties įsipareigojimų, privalo nedelsiant, ne vėliau kaip per 1 darbo dieną, raštu pranešti apie tai kitai Šaliai.
10.10. Jeigu Rangovas nutraukia Darbus, vėluoja atlikti bet kokią Darbų grupę pagal Veiklos sąraše (Sutarties 2 priedas) pateiktą vykdymo grafiką ir nepateikia Užsakovui pagrįstų įrodymų, pateisinančių Darbų vėlavimą, manoma, kad Rangovas nebaigs Darbų per Darbų atlikimo terminą. Tokiu atveju Užsakovas gali įteikti pranešimą, konstatuodamas įsipareigojimų nevykdymą su reikalavimu greičiau įvykdyti Darbus. Jeigu Rangovas, gavęs tokį pranešimą, nesiėmė priemonių įsipareigojimams įvykdyti, tada Užsakovas, įteikęs antrą pranešimą, gali nutraukti Sutartį ir reikalauti, kad Rangovas sumokėtų Užsakovui baudą, lygią 10 proc. neatliktų Darbų kainos be PVM, bei atlygintų nuostolius, kiek jų nepadengia šioje Sutartyje nustatyta bauda ir delspinigiai.
10.11. Sutarties nutraukimas atleidžia Užsakovą ir Rangovą nuo sutarties vykdymo.
10.12. Sutarties nutraukimas neturi įtakos ginčų nagrinėjimo tvarką nustatančių sutarties sąlygų ir kitų sutarties sąlygų galiojimui, jeigu šios sąlygos pagal savo esmę lieka galioti ir po sutarties nutraukimo.
10.13.  Kai Sutartis nutraukta, Rangovas gali reikalauti grąžinti jam viską, ką jis yra perdavęs perkančiajai organizacijai vykdydamas Sutartį, jeigu jis tuo pat metu grąžina Užsakovui visa tai, ką buvo iš pastarosios gavęs. Kai grąžinimas natūra neįmanomas ar nepriimtinas dėl sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalus, galima reikalauti grąžinti tik tai, kas buvo gauta po sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms
10.14. Šioje Sutartyje numatytos teisių gynybos priemonės neapriboja Šalių teisės pasinaudoti kitomis teisėtomis teisių gynybos priemonėmis.

XI SKYRIUS
NENUGALIMA JĖGA
	
11.1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
11.2. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
11.3. Sutartis baigiasi kitos Šalies reikalavimu, kai ją įvykdyti kitai Šaliai neįmanoma dėl nenugalimos jėgos (force majeure).
	
XIII SKYRIUS
KITOS SUTARTIES SĄLYGOS

12.1. Jeigu bus pasitelkiami ūkio subjektai ir/ar subrangovai, nurodyti ūkio subjektus ir/ar subrangovus________________________________________________________________ 
 (įrašyti ūkio subjekto ir/ar subrangovo pavadinimą, kontaktinius duomenis ir jo atstovą).
Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų ūkio subjektų ir/ar subrangovų pavadinimus, kontaktinius duomenis ir jų atstovus, taip pat apie naujus ūkio subjektus ir/ar subrangovus, kuriuos jis ketina pasitelkti vėliau ir pateikti jų kvalifikaciją patvirtinančius dokumentus. Užsakovas reikalauja, kad Rangovas informuotų apie šios informacijos pasikeitimus visu Sutarties vykdymo laikotarpiu. Sutarties vykdymo laikotarpiu ūkio subjektai ir/ar subrangovai gali būti keičiami lygiavertės kvalifikacijos ūkio subjektais ir/ar subrangovais rašytiniu Šalių susitarimu.
12.2. Vykdydamos šią Sutartį Šalys vadovaujasi Lietuvos Respublikos įstatymais, kitais normatyviniais aktais ir šios Sutarties sąlygomis.
12.3. Šalys, Sutarties vykdymo laikotarpiu privalo bendradarbiauti. Jeigu kyla kliūčių, trukdančių tinkamai vykdyti Sutartį, kiekviena Šalis privalo imtis visų, nuo jos priklausančių, priemonių toms kliūtims pašalinti.
12.4. Rangovas, pasirašydamas šią Sutartį, patvirtina, kad yra tinkamai susipažinęs su Užsakovo pirkimo dokumentais, įskaitant Techninę specifikaciją (Sutarties 1 priedas), Veiklos sąrašu (Sutarties 2 priedas), sutinka su Užsakovo pirkimo dokumentuose, įskaitant Techninėje specifikacijoje (Sutarties 1 priedas) ir Veiklos sąraše (Sutarties 2 priedas) nustatytomis sąlygomis, ir reikalavimais bei įsipareigoja juos tinkamai vykdyti šioje Sutartyje nustatyta tvarka.
12.5. Užsakovo už Sutarties vykdymą atsakingas asmuo_________________________________ 
                                                          (įrašyti vardą, pavardę, pareigas, tel. Nr., el. pašto adresą).
12.6. Rangovo asmuo atsakingas už Sutarties vykdymą __________________________________ 
                                                           (įrašyti vardą, pavardę, pareigas, tel. Nr., el. pašto adresą).
12.7. Šalys įsipareigoja užtikrinti, kad asmens duomenys būtų tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo reikalavimų.
12.8. Sutartis sudaryta dviem vienodą juridinę galią turinčiais egzemplioriais, po vieną kiekvienai Sutarties Šaliai.
12.9. Sutarties priedai:
12.9.1. 1 priedas -  Techninė specifikacija, 2 lapai.
12.9.2. 2 priedas –  Veiklos sąrašas, 1 lapas.
12.9.3. 3 priedas – Atliktų darbų akto forma, 1 lapas.


XIV SKYRIUS
SUTARTIES ŠALIŲ REKVIZITAI IR PARAŠAI

Užsakovas:	                           	                                        Rangovas:
VšĮ „Kėdainių ligoninė“
Įstaigos kodas 191045561
Budrio g. 5, LT-57164 Kėdainiai
Tel. (+370 347) 67101
El. p. administracija@kedligonine.lt 
Luminor Bank AS, banko kodas 40100
A/s LT66 4010 0419 0007 0017



____________

3 priedas

ATLIKTŲ DARBŲ AKTO FORMA

2026 m.                              d.

Rangovas: 
Užsakovas: 
Sutarties Nr.: 
Sutarties pavadinimas: 
Šiuo aktu patvirtinama, kad ataskaitiniu laikotarpiu Rangovas atliko Užsakovui šiuos darbus:
	
	
	
	
	
	
	
	
	

	Eil. Nr. pagal Įkainotą veiklos sąrašą
	Darbų veiklos grupių pavadinimas
	Sutartinė darbo grupės kaina, be PVM
	Atlikta darbų  nuo statybos pradžios įskaitant ataskaitinį laikotarpį
	Atlikta darbų  nuo statybos pradžios iki ataskaitinio laikotarpio
	Atlikta darbų  per ataskaitinį laikotarpį

	Suma be PVM:
	
	
	
	
	
	
	

	        PVM{tarifas} suma
	
	
	
	
	
	
	

	Suma su PVM:
	
	
	
	
	
	
	

	Suma mokėjimui:
	
	



Šis aktas neatleidžia Rangovo bei Užsakovo nuo kitų sutartinių įsipareigojimų pagal aukščiau nurodytą sutartį 
vykdymo.

Darbus atliko:

Darbus priėmė:



